ศาลทหารอนุมัติฝากขัง สาวผู้ต้องหาโพสต์เฟซบุ๊กหมิ่นเบื้องสูง เจ้าตัวยันถูกแกล้ง
ศาลทหารอนุมัติฝากขัง จารุวรรณ ผู้ต้องหาสาวโพสต์เฟซบุ๊กหมิ่นเบื้องสูง ที่ทัณฑสถานหญิงกลาง 12 วัน เจ้าตัวยันถูกกลั่นแกล้ง เนื่องจากมีผู้นำภาพและชื่อจริงไปโพสต์ข้อความหมิ่นฯ18 พ.ย.2557 ผู้สื่อข่าว รายงานว่า ที่ศาลทหาร พนักงานสอบสวนจากกองบังคับการปราบปรามการกระทำความผิดเกี่ยวกับอาชญากรรมทางเทคโนโลยี(ปอท.)นำตัว จารุวรรณ (สงวนนามสกุล) ผู้ต้องหาโพสต์เฟซบุ๊กหมิ่นเบื้องสูงมาขออำนาจศาลฝากขังผลัดแรก 12 วันโดยผู้ต้องหาได้คัดค้านการฝากขังแต่ไม่เป็นผล ศาลอนุมัติฝากขัง เจ้าหน้าที่จึงนำตัวไปคุมขังยังทัณฑสถานหญิงกลางผู้สื่อข่าวรายงานเพิ่มเติมว่าเบื้องต้นผู้ต้องหาให้การปฏิเสธพร้อมระบุว่าถูกกลั่นแกล้ง เนื่องจากมีผู้นำภาพและชื่อจริงไปโพสต์ข้อความหมิ่นฯผู้ต้องหาอายุ 26 ปี มีบุตร 2 คน พื้นเพเป็นชาวเพชรบูรณ์ ทำงานในโรงงานแห่งหนึ่ง เธอถูกควบคุมตัวและสอบสวนโดยทหาร 1 คืน ตั้งแต่คืนวันอาทิตย์ โดยทหารได้ควบคุมตัวแฟนของเธอไว้ด้วย ปัจจุบันยังไม่ทราบว่าอยู่ในความควบคุมของเจ้าหน้าที่ต่อหรือไม่ และหน่วยงานใด ต่อมาวันจันทร์เจ้าหน้าที่ทหารนำตัวเธอส่ง ปอท. เพื่อทำการสอบสวนและควบคุมตัวอีก 1 คืน ก่อนจะนำตัวมาฝากขังในวันนี้
ศาลทหารอนุมัติฝากขัง จารุวรรณ ผู้ต้องหาสาวโพสต์เฟซบุ๊กหมิ่นเบื้องสูง ที่ทัณฑสถานหญิงกลาง 12 วัน เจ้าตัวยันถูกกลั่นแกล้ง เนื่องจากมีผู้นำภาพและชื่อจริงไปโพสต์ข้อความหมิ่นฯ 18 พ.ย.2557 ผู้สื่อข่าว
กฎหมายอาญา มาตรา 112,จารุวรรณ,ฝากขัง,หมิ่นประมาทกษัตริย์,เฟซบุ๊กปลอม